stanford-oval/wikipedia huggingface dataset:
מיסטר סיניסטר

| --- | --- |

מיסטר סיניסטר, כפי שהופיע על עטיפת החוברת Powers of X #5 מספטמבר 2019, אמנות מאת רובנס ברנרדינו סילבה.
 סוג:  נבל-על
 הוצאה לאור:  מארוול קומיקס
 הופעה ראשונה:  Uncanny X-Men #221 (ספטמבר 1987)
 יוצרים:  כריס קלרמונט מארק סילבסטרי
 גילום הדמות:  ג'ון האם 
 מידע
 שם אמיתי:  נתניאל אסקס
 כינויים:  נייתן מילבורי, ארנולד בוקלין, ד"ר רוברט וינדזור, האדם החיוור, נוספראטו, השד הלבן. התחזות לסנאטור סטיבן שאפראן, אדמונד אטקינסון ואפוקליפס.
 סטטוס:  פעיל
 תאריך לידה:  המאה ה־19 
 מקום לידה:  לונדון 
 מקצוע:  גנטיקאי, רופא מיילד, מורה, אשת חברה, ביולוג
 מומחיות:  גנטיקה, הנדסה גנטית וחקר המוטאנטים
 כוחות:  כוח על אנושי, אריכות ימים, טלפתיה, טלקינזיס,יכולת ריפוי רגנרטיבית, מניפולציה מולקולרית ואינטלקט ברמה גאונית.
 חבר בקבוצה:  המועצה השקטה של קרקואה, הליונס
 חבר לשעבר בקבוצה:  אינטליג'נסיה החדשה נשק אקס פרשי אפוקליפס המשוטטים ששת הסיניסטר Nasty Boys בן ברית של אפוקליפס
 אזרחות:  הממלכה המאוחדת 
 דמויות קשורות
 משפחה:  אדמירל ארסמוס אסקס (אב קדמון) מארי אסקס (אמא) רבקה אסקס (אשה, מתה) אדם אסקס (בן, מת) מדלין פריור (יצירה) קלודין רנקו (בת כפילה) ניסוי N2 (יצירה) נתניאל גריי (יצירה, בן מאומץ)
 אויבים:  סייקלופס, אקסקליבר, אקס-מן, אקס פקטור, גמביט, האבוק 
 
מיסטר סיניסטר (באנגלית: Mister Sinister, סיניסטר=זדוני, מרושע) הוא דמות בדיונית של נבל-על מוטאנט המופיעה בחוברות הקומיקס אקס-מן ביקום מארוול קומיקס. הדמות הופיעה לראשונה בחוברת Uncanny X-Men #221 מספטמבר 1987 ונוצרה על ידי הכותב כריס קלרמונט והמאייר מארק סילבסטרי.
סיניסטר הוא אחד מבכירי הגנטיקאים ביקום בו מתרחשת עלילת אקס-מן. הוא ידוע בניסיונות השיבוט שלו ובכך שחקר את השליטה ביכולות המוטאנטיות. סיניסטר הוא אחד המוטאנטים החזקים ביותר. כוחותיו כוללים את היכולת להחליף צורות, חוזק על אנושי, ריפוי מהיר ביותר, טלפתיה וטלקינזיס. סיניסטר הוא למעשה כמעט בלתי ניתן להשמדה, כפי שנוכחו לדעת חברי האקס-מן במספר הזדמנויות בהן ניסו לסכל את תוכניותיו הזדוניות.
דמותו של מיסטר סיניסטר מדורגת במקום ה-29 ברשימת מאה נבלי-העל הגדולים של כל הזמנים, לפי אתר IGN. ג'ון האם לוהק לגלם את הדמות בסצנה שאחרי הכתוביות בסרט הלייב אקשן "המוטנטים החדשים", אך חברת ההפצה פוקס המאה ה-20 החליטה לחתוך את הופעתו עוד בטרם היא צולמה.
הערות שוליים

↑  Top 100 Comic Book Villains of All Time: #29 - Sinister
| אקס-מן |
| --- | --- | --- |
| גיבורי-על | אומגה סנטינל • אורורה • אייסמן • אינק • איש אקס • אליקסיר • אם • אנג'ל • אנול • ארמור • באנשי • בולט • בום-בום • בישופ • בלינג! • בלינק • בטסי בראדוק • ג'ובילי • ג'ין גריי • גמביט • דאזלר • דאסט • דרווין • דומינו • האבוק • האסק • הליון • המשוכפל • וולפסביין • וורפאת' • חיה • חפציבה • לונגשוט • מאגמה • מארוול גירל • מג'יק • דניאל מונסטאר • ליילה מילר • מסווה ופגיון • מרקורי • נורת'סטאר • נייטקרולר • הופ סאמרס • סאן-ספוט • סאנפייר • סברה • סורג' • סטורם • סטרונג גאי • סייג' • סייפר • סייקלופס • סיירין • פולאריס • פורג' • פיקסי • פנטומאקס • פרודיג'י • פרופסור אקס • אמה פרוסט • קיטי פרייד • פרנזי • צ'יימבר • קאנונבול • קארמה • קוואנון • קולוסוס • קוקיות סטפורד • קייבל • רוג • רוקסלייד • ריקטור • שאטרסטאר • ת'אנדרבירד |  |
| נבלי-על | אוולאנש • אומגה • אונסלוט • אפוקליפס • אקסודוס • באסטיון • בלה דונה בודרו • בלוב • ג'אגרנוט • דארק ביסט • הוד התפתחותו • ויד'ר • וולקן • טואד • לגיון • מאסטרמיינד • מגנטו • מימיק • מיסטיק • מיסטר סיניסטר • מכשפת השני • מלך הצללים • סאורון • סטרייף • סלנה • עזאזל • פיירו • מדלין פריור • טום קאסידי השחור • קוויקסילבר • קיווי בלאק • מיקאיל רספוטין • סבסטיאן שו |  |
| קבוצות גיבורי-על | אקס-מן החדשים (2004) • אקס-מן החדשים (2012) • אקס פורס • אקס פקטור • אקסקליבר • ג'נריישן אקס • המוטאנטים החדשים • אקס-טרמינייטורז |  |
| קבוצות נבלי-על | אחוות המוטאנטים • אקס-מן האפלים • הבוזזים • המטהרים • המשוטטים • השוליות • מועדון הלפייר • זקיפי הסנטינל • פלנקס • פרשי אפוקליפס |  |
| סיפורים ביקום אקס-מן | סאגת הפניקס האפלה • ימי עבר עתידי • האל אוהב, האדם הורג • טבח המוטאנטים • נפילת המוטאנטים • אג'נדת ההכחדה • שירת התליין • משיכות קטלניות • אמנת הפלנקס • עלייתו של אפוקליפס • עידן אפוקליפס • מבצע אפס סובלנות • התריסר • ערב ההשמדה • בית אם • עשירית • זן בסכנת הכחדה • תסביך משיח • אנו עומדים מופרדים • הייעוד הגלוי • מלחמת המשיח •  אוטופיה • אומת אקס • הביאה השנייה • פילוג • בריאה מחדש • אוונג'רס נגד אקס-מן • קרב האטום • מותו של וולברין • אוונג'רס ואקס-מן: הציר • מותו של אקס • הבלתי אנושיים נגד אקס-מן • המצוד אחר וולברין • אקס-מן: השמדה • שובו של וולברין • עידן איש האקס • בית אקס וכוחות אקס • אקס של חרבות • גאלת הלפייר • החיים והמיתות של וולברין • יום הדין • החטאים של סיניסטר |  |
| שונות | אדמנטיום • אימפריית השי'אר • החוק לרישום המוטאנטים • וירוס הירושה • כוח הפניקס • מוטאנטים • מורלוקים • משפחת סאמרס • נשק אקס • סטארג'אמרס |  |
| וולברין | ג'ון ריית' • לוגאן הזקן • לורה קיני • מאווריק (•) אומגה רד • גורגון • דאקן • הסמוראי הכסוף • ויילד צ'יילד • ליידי דת'סטרייק • סייברטות' |  |
| דדפול | אאוטלו • אלתיאה העיוורת • בוב, סוכן הידרה • ילדת הסנאי • סוכן אקס • סמור • קופיקאט (•) אג'קס • ברבור שחור |  |
| סרטי אקס-מן | אקס-מן • אקס-מן 2 • אקס-מן 3: המפלט האחרון • אקס-מן המקור: וולברין • אקס-מן: ההתחלה • וולברין • אקס-מן: העתיד שהיה • דדפול • אקס-מן: אפוקליפסה • לוגאן - וולברין • דדפול 2 • אקס-מן: הפניקס האפלה • המוטנטים החדשים |  |
| סדרות טלוויזיה | אקס-מן: סדרת האנימציה • אקס-מן: הדור הבא • וולברין והאקס-מן • לגיון • בעלי היכולות • אקס-מן 97 |  |
ערך זה הוא קצרמרבנושא קומיקס. אתם מוזמנים לתרום לוויקיפדיה ו.
ממד גלפנד-קירילוב

בתורת החוגים, ממד גלפנד-קירילוב הוא מספר ממשי אי-שלילי המותאם למודול מעל אלגברה. הממד הוא מדד לקצב הגידול של המודול ומכליל את המונח ממד קרול של מודול מעל אלגברה קומוטטיבית, תוך שהוא מקיים חלק מהתכונות שלו. במקור, הממד הוגדר בהקשר של מעלת טרנסצנדנטיות לא-קומוטטיבית, שאפשרה להוכיח כי חוגי השברים של אלגברות וייל שונות אינם איזומורפיים זה לזה.
מקרה פרטי וחשוב שבו נחוץ ממד זה הוא כשרואים את האלגברה כמודול מעל עצמה (לזה קוראים 'ממד גלפנד-קירילוב של האלגברה'). עבור אלגברה אפינית, ניתן לחשב את הממד באמצעות בחירת קבוצת יוצרים (סופית) וחישוב ממדי המרחבים הווקטוריים הנפרשים באמצעות מילים (מונומים) באותם יוצרים. כך בא לביטוי אופייה הקומבינטורי של האלגברה בחישוב הממד.
ממד גלפנד-קירילוב שימושי בגאומטריה לא קומוטטיבית, שם משתמשים בו כדי למיין יריעות לא קומוטטיביות.
הגדרה

יהי  k שדה ו  R אלגברה מעליו. יהי  M מודול מעל  R. ממד גלפנד-קירילוב של  M מעל  R מוגדר בתור:
כאשר הסופרמום עובר על כל תתי המרחבים ממד סופי  V\subset R ו- M_{0}\subset M.
הממד נדון בהרחבה במקרה שבו רואים את האלגברה  R כמודול מעל עצמה, במקרה כזה הוא נקרא ממד גלפנד-קירילוב של האלגברה. לעיתים אומרים כי אלגברה בעלת ממד גלפנד-קירילוב סופי היא בעלת גידול חסום פולינומית.
תכונות

הערכים האפשריים לממד גלפנד-קירילוב הם  \{0,1\}\cup [2,\infty ].
הממד מונוטוני לאלגברות מנה (מעל שדה הבסיס), ומתקיים:  \operatorname {GKdim} (A\times B)=\max\{\operatorname {GKdim} (A),\operatorname {GKdim} (B)\},\ \operatorname {GKdim} (A\otimes _{F}B)\leq \operatorname {GKdim} (A)+\operatorname {GKdim} (B) (הממד אינו חיבורי ביחס למכפלה טנזורית).
ממד גלפנד-קירילוב של אלגברה נוצרת סופית הוא אפס אם ורק אם הממד שלה (כמרחב וקטורי) סופי. אם האלגברה אינה אפינית הטענה איננה נכונה (דוגמה נגדית היא הגבול הישר של כל חוגי המטריצות מעל שדה קבוע).
לפי משפט של סמול, סטאפורד ווארפילד כל אלגברה נוצרת סופית מממד גלפנד-קירילוב 1 היא אלגברה עם זהויות.
במקרה הקומוטטיבי, ממד גלפנד-קירילוב של אלגברה נוצרת סופית מתלכד עם ממד קרול (האורך המקסימלי של שרשרת אידיאלים ראשוניים), ולכן עם דרגת הטרנסצנדנטיות של שדה השברים. בפרט, הוא תמיד שלם. לכל אלגברת-PI נוצרת סופית יש ממד גלפנד-קירילוב סופי (זו תוצאה ממשפט הבסיס של שירשוב). הממד של אלגברת-PI ניתנת להצגה (כלומר, כזו המשוכנת בחוג מטריצות מעל חוג קומוטטיבי, למשל אלגברה ראשונית עם זהויות), וכן של כל אלגברת-PI נותרית הוא שלם, אך קיימות אלגברות-PI (נוצרות סופית) עם ממד לא שלם.
לפי משפט של Smoktunowicz אין תחומים מדורגים עם ממד לא שלם בין 2 ל־3.
האי-שוויון של ברנשטיין קובע כי ממד גלפנד-קירילוב של כל מודול נוצר סופית (לא אפסי) מעל אלגברת וייל מסדר n מעל שדה ממאפיין אפס אינו קטן מ-n.
חבורות

ממד גלפנד-קירילוב של חבורה נוצרת סופית מוגדר בתור הממד של אלגברת החבורה שלה (מעל שדה שרירותי; ממד גלפנד-קירילוב של החבורה אינו תלוי בשדה הבסיס). בפרט, הגידול של חבורה הוא פולינומי אם ורק אם ממד גלפנד-קירילוב שלה סופי. משפט גרומוב קובע כי חבורה היא מגידול פולינומי אם ורק אם היא מכילה תת-חבורה נילפוטנטית מאינקס סופי.
בניות

יש דוגמות לאלגברות אפיניות מממד שרירותי (גדול מ־2 או שווה לו). יתרה מזאת, ישנן דוגמות כאלה לאלגברות אפיניות פרימיטיביות מעל כל שדה ואף לאלגברות פשוטות.
יש דוגמה לאלגברה אפינית, נילית (ובפרט אלגברית) מממד גלפנד קירילוב 3 (בפרט, זוהי דוגמה נגדית לבעיית קורוש בעלת גידול פולינומי).
לכל מספר ממשי הגדול או שווה ל-8, קיימת אלגברה אפינית נילית עם מספר זה בתור ממד גלפנד-קירילוב שלה.
בגאומטריה לא קומוטטיבית > הממד של סכמה פרויקטיבית לא קומוטטיבית

כתחליף לממד קרול השווה לממד הטופולוגי של סכמות קומוטטיביות, מגדירים ממדים של סכמות לא קומוטטיביות (הגדרת הסכמה עצמה איננה עניין של מה בכך) באמצעות התאמת תחום אפיני נותרי (מעל שדה סגור אלגברית) לסכמה (למעשה הסכמה 'באה' מחוג כזה) והתבוננות בממד גלפנד קירילוב ובממד הגלובלי שלו. כך, ניתן להגדיר עקומים לא קומוטטיביים, משטחים לא קומוטטיביים וכן הלאה. ניתן לומר כי מיון העקומים הלא קומוטטיביים הושלם בידי מייקל ארטין וסטאפורד. הדבר נעשה בהסתמך על עבודות קודמות, שמבטיחות שתחום אפיני מעל שדה סגור אלגברית מממד אחד הוא קומוטטיבי. באשר למשטחים לא קומוטטיביים (או ליריעות לא קומוטטיביות מממדים גבוהים יותר) המצב שונה.
בגאומטריה לא קומוטטיבית > דרגת טרנסצנדנטיות לא קומוטטיבית

כל תחום שאינו מכיל תת-אלגברה חופשית משוכן בחוג עם חילוק, וממילא כל תחום מממד גלפנד-קירילוב סופי משוכן בחוג עם חילוק. עם זאת, פעמים רבות חוג השברים מכיל תת-אלגברה חופשית (אף שהחוג המקורי לא הכיל), ולכן ממד גלפנד-קירילוב שלו הוא אינסוף; לפיכך נחוץ אינווריאנט עדין יותר. בדומה למצב בגאומטריה אלגברית קומוטטיבית, ניתן להגדיר דרגת טרנסצנדנטיות לחוג עם חילוק באופן הבא:
 \operatorname {Tdeg} (D)=\sup _{V}\inf _{b\in D\setminus \{0\}}\limsup _{n\rightarrow \infty }\log _{n}\dim _{F}(F+bV)^{n}
כאשר הסופרמום עובר על כל תתי-המרחבים הסוף-ממדיים של האלגברה. הגדרה זו, הנראית מעט מסורבלת במבט ראשון, מתבררת כמכשיר נוח וטבעי למדידת דרגת הטרנסצנדנטיות של אלגברות חילוק. ואמנם, גלפנד וקירילוב חישבו כי  \operatorname {Tdeg} (D_{n})=2n עבור חוגי השברים של אלגברות וייל; מכאן נובע שחוגי שברים אלו אינם איזומורפיים זה לזה. הדבר נעשה כחלק מעבודתם על מה שכונה השערת גלפנד-קירילוב.
עבור חוגי שברים  D=Q(A) ניתן לבטא את דרגת הטרנסצנדנטיות באמצעות הנוסחה הקומפקטית יותר הבאה:
 \operatorname {Tdeg} (D)=\inf _{b\in D\setminus \{0\}}\operatorname {GKdim} (F[bV])
כאשר האינפימום עובר על תתי-מרחבים המכילים את 1 ומקיימים  Q(F[V])=D (כלומר יוצרים אלגברה שחוג השברים שלה הוא כל החוג הנתון).
דיכוטומיה בממד 2

מכיוון ש-2 הוא הערך המינימלי האפשרי לאלגברה אפינית, שאינו מבטיח בוודאות שהיא מקיימת זהות פולינומית, התנהגותה של אלגברה מממד כזה (ותורת המבנה שלה) מעניינות במיוחד.
אומרים שלאלגברה יש גידול ריבועי אם פונקציית הגידול שלה חסומה על ידי פולינום ממעלה שנייה.
בראון וסמול שאלו האם אלגברה אפינית, ראשונית ונותרית מממד 2 היא בהכרח פרימיטיבית או מקיימת זהות פולינומית. בניסוחה זה השאלה נותרה פתוחה, אבל היא נפתרה (לחיוב או לשלילה) בכמה מקרים חשובים.
לשאלה תשובה חיובית במקרים הבאים:
אם שדה הבסיס אינו בן-מנייה והאלגברה בעלת גידול ריבועי (במקרה זה אין צורך להניח נותריות, ומספיק להניח כי האלגברה היא Goldie).
אם האלגברה היא תחום מדורג.
אם האלגברה כמעט-סוף ממדית (במובן שכל מנה אמיתית שלה היא סוף-ממדית) ופרימיטיבית למחצה.
אם האלגברה מוצגת סופית מונומיאלית.
אם האלגברה מדורגת (על ידי חבורת המספרים השלמים), נוצרת על ידי איברים מדרגות 0,1 ו-1- וכמעט כל רכיביה ההומוגניים אינם מתאפסים (במקרה זה מספיק להניח כי ממד האלגברה קטן ממש מ-3, ואף אין צורך בהנחת הנותריות).
עם זאת:
התשובה שלילית אם אין מניחים נותריות, ואף קיימת דוגמה כזו, מונומיאלית מגידול ריבועי (ולכן הנחת האי-התאפסות של הרכיבים ההומוגניים בטענה האחרונה אכן הכרחית).
בנוסף, סמול שאל האם תיתכנה לאלגברה נוצרת סופית, ראשונית מממד 2 הצגות אי-פריקות מממדים סופיים אך לא חסומים. לשאלה זו דוגמה נגדית (מונומיאלית, על ידי Jason Bell וסמוקטונוביץ' שגם הוכיחו כי אם הגידול ריבועי אז אלגברה מונומיאלית אינה יכולה לשמש כדוגמה נגדית עוד).
לקריאה נוספת

G. Krause, T.H. Lenagan Growth of algebras and Gelfand-Kirillov dimension
הערות שוליים

↑  'גידול פולינומי' הוא טיפוס גידול של פולינום, ואולם אלגברה בעלת פונקציית הגידול  n^{2}\log n היא בעלת גידול חסום פולינומית, שאינו פולינומי בעצמו.
↑  Bergman, G. M., A note of growth functions of algebras and semigroups. Mimeographed notes, University of California, Berkeley 1978
↑  L. W. Small, J. T. Stafford and R. B. Warfield, Affine algebras of Gelfand-Kirillov dimension one are PI
↑  W. Borho, H. Kraft
Über die Gelfand-Kirillov-Dimension
Math. Ann., 220 (1976), pp. 1–24
↑  Uzi Vishne, Primitive Algebras with Arbitrary Gelfand-Kirillov Dimension
↑  T. H. LENAGAN AND AGATA SMOKTUNOWICZ, AN INFINITE DIMENSIONAL AFFINE NIL ALGEBRA WITH FINITE GELFAND-KIRILLOV DIMENSION
↑  Stafford, J. T., Van den Bergh, M., Noncommutative curves and noncommutative surfaces,
Bull. Amer. Math. Soc. 38 (2001) 171–216
↑  J. Zhang, ON GELFAND-KIRILLOV TRANSCENDENCE DEGREE, Trans. AMS 348 (7), 1996.
מלך למפדוזה

"מלך למפדוזה" (ביידיש: דער קעניג פון לאמפעדיסא; באנגלית: The King of Lampedusa) הוא מחזה מאת שמואל הרנדורף, שנכתב בשנת 1943 בעקבות מקרה אמיתי. מאיר צלניקר עיבד וביים את המחזה, והוא הוצג 200 פעמים על בימת תיאטרון יידיש בלונדון, בשנת 1944. נוסח עברי הוצג באותה שנה בתיאטרון "המטאטא".
רקע

האי האיטלקי הקטן למפדוזה, שבין מלטה לתוניסיה, היה נתון ביוני 1943 להפצצות כבדות של בעלות הברית שנועדו להביא לכניעתו לקראת הנחיתה בסיציליה.
מפציץ מיושן מדגם פיירי סורדפיש של חיל האוויר המלכותי הבריטי, ובו שלושה אנשי צוות - הטייס סידני כהן, הנווט פיטר טייט, והמקלען לסלי רייט - נקלע לאזור במקרה ב-12 ביוני, לאחר שתעה בדרכו מעל הים התיכון, ונאלץ לנחות באי מחוסר דלק.
המפקד האיטלקי מסר לאנשי הצוות הנבוכים כתב כניעה, כדי שיעבירו אותו למפקדת בעלות הברית.
אנשי הצוות חזרו לבסיסם, וחבריהם לטייסת החלו לכנות אותם "מלכי למפדוזה". הסיפור פורסם בהרחבה בעיתונות, ובפרט, הכה גלים באיסט אנד של לונדון, שם גדל סידני כהן.
נתן אלתרמן כתב בעקבות האירוע את שיר הטור השביעי "למפדוזה כהן".
המחזה

המחבר, שמואל הרנדורף (לימים דורפסון, 1900–1969), שהה אז בלונדון ככתב של עיתון יהודי בארצות הברית. הוא  ביסס על האירוע מחזה פנטזיה. במערכה השנייה, הגיבור סם קגן, שדמותו מבוססת על הטייס סידני כהן, חולם שהוא אכן הופך למלך, מקים בלמפדוזה ממלכה יהודית, והמוני יהודים מן האיסט אנד מהגרים אליה. המסר של המחזה הוא ציוני: בסוף המחזה, לאחר שהעניינים בממלכה משתבשים, מחליטים תושביה לעלות לארץ ישראל.
הפקות

המחזה עובד למחזמר, והוצג בלונדון על ידי להקת התיאטרון של מאיר צלניקר. הצגת הבכורה נערכה ב-31 בדצמבר 1943. ההצגה הפכה ללהיט למרות קשיי המלחמה,  וסוקרה בהרחבה בעיתונות האנגלית. גם התועמלן הנאצי ויליאם ג'ויס ("לורד האו האו") התייחס להצגה באחד משידורי הרדיו שלו מברלין. התקיימו 200 הופעות, עד אוגוסט 1944.
המחזה תורגם  לאנגלית ושודר כתסכית ב-BBC.
המחזה תורגם גם לעברית, והוצג בארץ ישראל בתיאטרון "המטאטא". השתתפו משה חורגל, תיאודור ביקל, יעקב אבא, ברונקה זלצמן, ואחרים. הטייס סידני כהן ראה הצגה זו בחיפה, בהיותו בחופשה.
דוקטור למפדוזה

השחקן היהודי הסובייטי שלמה מיכאלס ביקש ב-1944 אישור להציג בברית המועצות גרסה של המחזה ובה יוחלף המסר הציוני במסר של כמיהה אל המחוז היהודי האוטונומי בירוביג'ן. הרנדורף סרב. באוקטובר 1948, אחרי רצח מיכאלס, הוצג בתיאטרון היהודי במוסקבה מחזה בשם דוקטור למפדוזה מאת פרץ מרקיש. הרנדורף חשד כי הוא מבוסס על "מלך למפדוזה".
במאה ה-21

המחזה פורסם כספר, ביידיש עם תרגום לאנגלית, בשנת 2003. סרט דוקומנטרי קצר של ארנולד שוורצמן, העוסק באירוע ובמחזה, הוצג בשנת 2006 במכון למוזיקה יהודית (Jewish Music Institute) בלונדון. שוורצמן תכנן להפיק גם סרט עלילתי בנושא, אך התוכנית טרם מומשה.
סידני כהן

סידני כהן, הטייס שעל סיפורו מבוסס המחזה, גדל בבית יתומים יהודי בלונדון. עד לגיוסו לחיל האוויר המלכותי, בשנת 1941, עבד כגזרן בתעשיית הביגוד. הוא נהרג בתאונת מטוס ב-26 באוגוסט 1946.
לקריאה נוספת

S.J. Harendorf, The king of Lampedusa : a play ; edited and translated from the Yiddish by Heather Valencia ; foreword by Anna Tzelniker (London : Jewish Music Institute International Forum for Yiddish Culture, 2003).
פרק בתוך ספרו של שמואל הרנדורף: טעאטער קאראוואנען : מעשה'לעך און עפיזאדן פון מיינע וואנדערונגען מיט יידיש טעאטער.
הערות שוליים

↑  פנטלריה לא תוכל להחזיק מעמד. ההסגר מוחלט ואין לה סכויים לקבל עזרה - מסתערים גם על לאמפדוזה, דבר, 11 ביוני 1943
↑  נתן אלתרמן, למפדוזה כהן, דבר, 18 ביוני 1943
↑  "מלך לאמפדוזה", דבר, 22 בדצמבר 1943
↑  כרזה להצגה ה-50 באתר המוזיאון היהודי בלונדון
↑  לאה גולדברג, "מלך למפדוזה" ב"המטאטא", משמר, 21 בנובמבר 1944
↑  דוקטור לאמפדוזה, מעריב, 29 באוקטובר 1948
מלחמת האופיום הראשונה

מלחמת האופיום הראשונה הייתה מלחמה על זכויות סחר בין בריטניה לשושלת צ'ינג בסין אשר נמשכה בין 1839 ל-1842. המלחמה, שנתפסת כיום כתחילתו של האימפריאליזם האירופי בסין, יצרה היסטוריה ארוכה של התנגדות סינית למערב, התנגדות שנמשכת במובנים מסוימים עד ימינו.
הסיבות לפרוץ המלחמה

בתחילת המאה ה-19 נחשבו סחורות סיניות ששווקו באירופה ליוקרתיות ביותר, והסחר בהן העשיר מאוד את הסוחרים בהן. אולם ייצוא הסחורות מאירופה לסין סבל מהעובדה שהסינים לא גילו עניין בסחורות זרות ומכך נבע הקושי למצוא סחורות אותן יסכימו הסינים לרכוש. הבריטים, בחפשם סחורה שכזו, גילו במהרה את האופיום והשתמשו בתכונותיו הממכרות ליצירת רווחים. בין השנים 1821 ל-1837 גדלה כמות הסם המיוצאת לסין על ידי הבריטים פי חמישה.
הממשלה הסינית שאפה להפסיק את הסחר ההולך ומתגבר בסחורה החדשה. מאמציה הראשוניים של הממשלה נשאו פירות כאשר הממונה על הנושא מטעם הממשלה הסינית, לין צשו, הצליח לאלץ ב-1839 את נציב הסחר הבריטי למסור לידיו את כל האופיום שברשות הבריטים בסין, דבר שהביא למתיחות אלימה בין הסינים לנציגים הבריטים ששהו בסין.
לאחר חודשיים מיום מסירת האופיום לידי הסינים, נרצח אזרח סיני בידי שני מלחים בריטיים. בהתאם להסכם הסחר שנחתם בין סין ובריטניה, נעצרו אלו והובאו למשפט בבית דין בריטי בעיר קנטון שבמחוז גואנגדונג. הסינים, שדרישתם לקבל לידיהם את הרוצחים ולשפוט אותם בעצמם נענתה בשלילה, כתוצאה מכך הסינים גירשו את הכוחות הבריטים מסין.
תחילת הלחימה

הבריטים, שהחלו להתכונן למלחמה בסינים, כבשו את הונג קונג (אז נמל סחר קטן ולא משמעותי) והכשירו אותו כבסיס לכוחותיהם. הלחימה החלה בחודש יולי, כאשר שתי ספינות מלחמה בריטיות הביסו והשמידו בקרב ימי 29 ספינות סיניות. בשנה שלאחר מכן, כבשו הבריטים את המְצרים בכניסה לנהר הפנינה, נתיב המים שמקשר בין הונג קונג למחוז גוואנגזו, וב-1841 הם השתלטו על האזורים השולטים במחוז וכבשו את העיר נינגבו ואת הנמל הצבאי שבצ'ינחאי.
לאחר שב-1842 הביסו הבריטים את הסינים וכבשו את שאנגחאי ואת הכניסה לנהר היאנגצה, ציר תחבורה ימית ראשי ומרכז כלכלי מפותח בסין, נכנעו הסינים.
סוף המלחמה ותוצאותיה

סופה הרשמי של המלחמה הגיע עם החתימה על חוזה נאנקינג אשר חייב את הסינים לאפשר לבריטים סחר חופשי במדינה, סיפח את הונג קונג לבריטניה והתיר לבריטים לקבל בעלות על חמישה נמלים בסין: גואנגג'ואו, אמוי (כיום שיאמן), פוזו, שאנגחאי ונינגפו (כיום נינגבו).
הקלות בה הביסו הבריטים את הכוחות הסיניים העיבה על יוקרתה של שושלת צ'ינג, והייתה אחד הגורמים למרד טאי פינג (1850–1862). למנצחים, לעומת זאת, סלל הניצחון במלחמה את הדרך לפתיחת השוק והחברה הסיניים למטרותיהם המיסיונריות של הבריטים ומטרותיהן הכלכליות של מעצמות אירופה.
ראו גם

מלחמת האופיום השנייה
מרד הבוקסרים
הערות שוליים

1 2 3 4  Martin, Robert Montgomery (1847). China: Political, Commercial, and Social; In an Official Report to Her Majesty's Government. Volume 2. London: James Madden. pp. 80–82.
↑  כולל 5 ספינות תובלה, 3 בריג, 2 ספינת קיטור, 1 ספינת סקר ו-1 אוניית בית חולים.
↑  הכוונה לסך החיילים במחוזות שהיו בזירת המלחמה, אך רק כ-100,000 חיילים גויסו בפועל למלחמה עצמה.
↑  The Chinese Repository, vol. 12, p. 248.
↑  Bate 1952, p. 174.
↑  Rait, Robert S. (1903). The Life and Campaigns of Hugh, First Viscount Gough, Field-Marshal. Volume 1. p. 265.
↑  Makeham, John (2008). China: The World's Oldest Living Civilization Revealed. Thames & Hudson. p. 331. ISBN 978-0-500-25142-3.
↑  הנפגעים כוללים אנשי דגל מנצ'ו ובני משפחותיהם שהתאבדו המונית בקרב צ'אפו וקרב צ'ינקיאנג.
↑  张莉. "第一次鸦片战争中、英军队的伤亡及其影响". 2008年. ארכיון מ-19 בדצמבר 2014. נבדק ב-19 בדצמבר 2014. {{cite web}}:  (עזרה)
| --- | --- |
בקרת זהויות :  NLI: 987007285783405171  GND: 4172641-8  LCCN: sh85024090  NDL: 00560070  NKC: ph914536 
סינים עניים מעשנים אופיום. ציור מהמאה ה-19
מפשעה

| --- | --- |

איור של אזור המפשעה
 שיוך:  ירך 
 תיאור ב:  המילון האנציקלופדי ברוקהאוס ואפרון 
 מזהים
 לטינית (TA98):  regio inguinalis 
 טרמינולוגיה אנטומיקה:  A01.2.04.006 
 TA2 (2019):  262 
 FMA:  24040 
 קוד MeSH:  A01.923.047.365 
 מזהה MeSH:  D006119 
 מערכת השפה הרפואית המאוחדת:  C0018246 
 
המִפשׂעה היא קו החיבור של החלק הפנימי בירך עם הבטן התחתונה והאזורים הסמוכים לקו זה. היא השטח החלול שבין החלק התחתון של הבטן והחלק העליון של הירך, המקום בגוף, שהרגלים נפרדות ממנו בפסיעה. אזור המפשעה מכיל שרירים, עצבים, כלי דם, בלוטות לימפה ותעלה המעבירה מבנים מהאגן אל חיץ הנקבים (בלעז פרינאום, TA:Perineum - מיוונית: περίνεος). בשל פעולותיה הרבות, המפשעה מועדת לפציעות שונות, במיוחד אצל ספורטאים המבצעים תנועות פתאומיות או חוזרות ונשנות של הגפיים התחתונות. המפשעה כוללת בין היתר את אברי המין החיצוניים. אף על פי שמילה זו נמצאת בשימוש רחב, היא לא מהווה הגדרה אנטומית פורמלית.
המילה מופיעה כבר בתנ"ך, בספר דברי הימים א: ”וַיִּקַּח חָנוּן אֶת עַבְדֵי דָוִיד וַיְגַלְּחֵם וַיִּכְרֹת אֶת מַדְוֵיהֶם בַּחֵצִי עַד הַמִּפְשָׂעָה וַיְשַׁלְּחֵם” (ספר דברי הימים א', פרק י"ט, פסוק ד').
מבנים גרמיים במפשעה

המבנים הגרמיים באזור המפשעה כוללים שלושה מפרקים הנמצאים תחת עומס רב וחשופים לפציעות.
מפרק הירך : נמצא באזור המפשעה ומגשר במפשעה בין ראש עצם הירך (Femur) לבין המרחשת (Acetabulum) באגן. פעולת ההליכה ונשיאת משקל הגוף מצריכות שילוב של עמידות גבוהה וטווח תנועה רחב. פעילות זו עלולה לגרום לפציעות ובלאי במפרקי הירך.
מפרקי העצה והכסל (Sacroiliac Joint) : מהווים את המפגש בין עצם העצה (Sacrum) לבין עצמות הכסל (Ilium). תפקידם העיקרי הוא העברת עומס מפלג הגוף העליון לגפיים התחתונות. המפרקים הללו גם הם נפגעים בקלות בעקבות פעילות פיזית עמוסה או תנועות חוזרות. פוביס סימפיזיס (Pubic symphysis) : מפרק סחוסי משני הנמצא בין הראמי העליון השמאלי והימני של עצמות הירך. הוא נמצא לפני ומתחת לשלפוחית השתן.
בקע מפשעתי

בקע מפשעתי (נקרא גם הרניה, שבר או קילה) הוא הבקע הנפוץ ביותר. נוצר במצב בו רקמה רכה מתבלטת דרך נקודה חלשה או דרך קרע בדופן הבטן התחתונה. הבליטה עלולה לגרום לכאב רב כאשר משתעלים, מתכופפים קדימה או מרימים משא כבד. בעקבות כך, נדרש טיפול רפואי כדי לתקן את הבעיה ולמנוע סיבוכים עתידיים נוספים. ישנם שני סוגים עיקריים - בקע בתעלת המפשעה (השכיח ביותר) ובקע פמורלי אשר נמצא בסיכון גבוה יותר להתפתחות תופעות לוואי רבות, כגון נמק של המעיים.
הערות שוליים

↑  יעקב כנעני, אוצר הלשון העברית לתקופותיה השונות: הובאו בו גם כל המלים הארמיות והלועזיות המקובלות בלשון העברית החיה והמדעית, מסדה, עמ' 3191
↑  ד"ר יצחק בכר, אנטומיה של המפשעה, באתר מרפאה לכירופרקטיקה, פציעות ספורט ושיקום, ‏2024-01-16
↑  פרופ' ערן שדות, בקע (קילה) מפשעתי: התסמינים, האבחון והניתוח, באתר redirect.clalit.co.il
| --- | --- |
בקרת זהויות :  GND: 4380267-9  TA98: A01.2.04.006
מפרשן שחור

מפרשן שחור (שם מדעי: Istiompax indica), הוא מין של דג יחיד בסוגו ממשפחת המפרשניים החי באזורים טרופים וסבטרופיים באוקיינוס ההודי ובאוקיינוס השקט. אורכו המקסימלי הוא 4.65 מטרים ומשקלו המקסימלי 750 קילוגרמים ועל כן הוא מהגדול שבמיני המפרשנים ואחד מן הגדולים שבדגי הגרם. מפרשן זה הוא אחד הדגים המהירים ביותר בעולם ויכול להגיע למהירות של כ-130 קמ"ש. בשר המפרשן השחור משמש למאכל, וכן מרבים לדוג אותו בתור "דג ספורט".
תזונה ותיאור

בהשוואה למפרשן לבן ולמפרשן מפוספס, המפרשן השחור מוצק בהרבה לעומת מקבליו. יש לו מקור קצר יותר וסנפיר גב מעוגל וקצר ויותר. המאפיין המייחד את המפרשן השחור משאר המפרשנים הוא סנפירי הגחון שלו, כאשר משקלו של הדג עולה על 75 קילוגרמים לא ניתן לדחוף ולהצמיד סנפירים אלה לגופו.
המפרשן השחור ניזון בעיקר מסילוניות.
דיג

דייגים רבים מחשיבים את המפרשן השחור כדג שמאתגר ללכוד אותו. בגלל גודלו וצורתו המיוחדת מעדיפים לדוג אותו על פני דגים אחרים. לפי מחקר שנערך, עולה כי קל יותר לדוג את המפרשן השחור לאורך חופי אוסטרליה החל מהשבוע שבו ישנו ירח מלא.
תפוצה

המפרשן השחור נפוץ לחופי אוסטרליה וכן באזורים טרופים באוקיינוס ההודי והשקט. כמו כן, דג זה מצוי מדרום קליפורניה למפרץ קליפורניה ועד לצ'ילה כולל. הדג מצוי לרוב במים חמים ועולה לפני השטח כדי לאכול. בנוסף לאזורי מים חמימים, הדג מצוי גם בקרבת חופים ולא רק בשטחי מים פתוחים.
הערות שוליים

↑  מפרשן שחור באתר הרשימה האדומה של IUCN
| מפרשניים |
| --- | --- | --- |
| מפרשן | מפרשן אטלנטי • מפרשן כלל-ימי |  |
| מפרשן שחור (סוג ומין יחיד) | מפרשן שחור |  |
| מקאירה | מקאירה כחולה • מקאירה הודו-פסיפית |  |
| קלען | קלען החץ • קלען קצר-מקור • קלען עגלגל • קלען ארך-מקור |  |
| מפרשן רצעני | מפרשן מפוספס • מפרשן לבן |  |